Hokduikers se noue ontkoming met grootwithaai | Maroela Media
The Cape Times berig die toeriste van Kanada, is Donderdag deur die 2.5 meterlange haai aangeval. Die aanval is deur die groep op film vasgelê.
Volgens Bryan Plummer, die kameraman wat die video op YouTube gelaai het, het die haai die aas ignoreer en direk op die hok afgepyl. Die haai het sy kop deur die loergat gedruk waarna een van die duikers, slegs bekend as, Roger, vinnig reageer en gekoes om die haai se dodelike kake te vermy. Roger het glo die vorige dag getrou.
Die koerant berig dit was die eerste keer in die maatskappy se 18-jarige bestaan dat so iets gebeur het. Alhoewel niemand seergekry het nie, is die voorval by die betrokke owerhede aangemeld.
Kim MacLean, voorsitter van die Great White Shark Protection Foundation (GWSPF), sê dit was ‘n geïsoleerde voorval en dat hokduike oor die algemeen veilig is en dat duikers nooit in ernstige gevaar is nie.
WAARSKUWING: Die persone in die video gebruik erge kru taal en kan sensitiewe lesers ontstel. Hier is ŉ skakel na die video op YouTube.